Павел Бжастоўскі ж назаўжды ўпісаў імя ў летапіс гісторыі пасля таго, як стварыў у сваім маёнтку на рэчцы Мерачанцы каля Вільні, да якога належала мястэчка Паўлава і 14 вёсак, аўтаномную сялянскую рэспубліку - Паўлаўскую Рэч Паспалітую (1789). Ён дараваў сялянам асабістую свабоду, перадаўшы ўладу сялянскаму сойму і ўраду з самастойным судом, грашыма і банкам, гвардыяй, школай, шпіталем і аптэкай. З падзелам Рэчы Паспалітай і прыходам расійскай улады Паўлаўская Рэч Паспалітая была зруйнаваная, а яе стваральнік з’ехаў на эміграцыю (1798).